
A V I Z

asupra proiectului de Lege  privind ratificarea primului Memorandum suplimentar de înţelegere între Uniunea Europeană şi România,  semnat la Bucureşti la 14 decembrie 2011 şi la Bruxelles la 27 decembrie 2011 şi a celui de al doilea Memorandum suplimentar de înţelegere între Uniunea Europeană şi România, semnat la Bucureşti la 22 iunie 2012 şi la Bruxelles la 29 iunie 2012


În conformitate cu prevederile art.95 şi 115 din Regulamentul Camerei Deputaţilor, republicat, cu  modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de  urgenţă,   cu proiectul de  Lege privind ratificarea primului Memorandum suplimentar de înţelegere între Uniunea Europeană şi România,  semnat la Bucureşti la 14 decembrie 2011 şi la Bruxelles la 27 decembrie 2011 şi a celui de al doilea Memorandum suplimentar de înţelegere între Uniunea Europeană şi România, semnat la Bucureşti la 22 iunie 2012 şi la Bruxelles la 29 iunie 2012, transmis cu adresa  nr. PL-x 407 din 8 octombrie 2012, înregistrat sub nr.31/797 din 8 octombrie 2012. 
Conform dispoziţiilor art.75 alin.(1) din Constituţia României, republicată şi ale art. art.92 alin. (8) pct.1 din Regulamentul Camerei Deputaţilor, republicat, cu  modificările şi completările  ulterioare,  Camera Deputaţilor este prima Cameră sesizată. 

             
În temeiul prevederilor art. 61 din Regulamentul Camerei Deputaţilor, republicat, cu modificările şi completările  ulterioare, Comisia a dezbătut proiectul de lege susmenţionat, în şedinţa din  8 octombrie 2012.



Proiectul de  lege are ca obiect  ratificarea primului Memorandum suplimentar de înţelegere între Uniunea Europeană şi România, semnat la Bucureşti la  data de 14 decembrie 2011 şi la Bruxelles la data de 27 decembrie 2011 şi a celui de al doilea Memorandum suplimentar de înţelegere între Uniunea Europeană şi România, semnat la 22 iunie 2012 şi la Bruxelles la 29 iunie 2012.
  

Membrii Comisiei au examinat proiectul de lege supus avizării, expunerea de motive, avizul  favorabil al Consiliului Legislativ nr.731  din 17 septembrie 2012. 
În urma dezbaterilor, cu unanimitate de  voturi, s-a hotărât avizarea favorabilă a proiectului de lege.  



În raport  de obiectul şi conţinutul  reglementării, proiectul de lege face parte din categoria legilor ordinare.

